Culturae
Culturae (Francogallice Couture-sur-Loir) est commune Francicum 411 incolarum (anno 2012) praefecturae Liderici et Cari in provincia Centri et Valle Ligeris.

De nomine 
In Medii Aevi fontibus (ex.gr.Aldrici Cenomanensis episcopi charta) latine "villa Culturas" (utraque nomina substantiva feminina quae casu genitivo "villae Culturarum" reddunt) sive "agrum Cultura" invenitur.

Geographia 
Oppidula Lidi fluvii valle est situs.

Historia 
Cenomanensis civitatis Quartae Lugdunensis provinciae temporibus antiquis, postea Vindocinensis inferioris pagi fuit.
Hic pagus plurima saecula ab Andecavis comitibus Francorumque regibus ambiebatur. SS. Trinitatis Vindocinensis Abbatia districtu magnopere pollebat. Septimo decimo saeculo Ludovici XIV camerarii Dubois diarii vici rebus quotidianis lumen adhibent.

Industria 
Sabuli extrahendi (hoc modo stagnis plurimis facti erunt) industria iuxta fluvium iacet. Incolae complures Bessiaci officinae chartariae operam dant.

Aedificia nota 
Locupletiorum villae saeculis recentibus constructae vici aditus adornant.
Renascentiae temporibus SS. Gervasii et Protasii ecclesiae chorus Andecavico more refecta est, Ronsardi familiae villa, La Possonnière, ubi poeta primos vitales spiritus hausit, aedificata est. Haec villa complures inscriptiones latinas (e.g. Sustine et abstine, Cui des videto) exhibet.

Incolae noti 
Villa Culturis olim vixerunt aut nati sunt et hodie vivunt illustres viri atque feminae:

Nati 
 Petrus Ronsardus, scriptor Poëtaque, 1524-1585.

Commorati 
 Loys Ronsardi, Eques de La Possonière, Petri Ronsardi pater, regiae curator, captivus sub horam pugnae papiensis, cum Francisco Iº Matrito retento, anno 1530 libertas recuperavit.

 Indicem communium praefecturae Liderici et Cari

Notae

Nexus externi 

 
 De hoc commune apud cassini.ehess.fr

Communia praefecturae Liderici et Cari
Loci habitati praefecturae Liderici et Cari